Босанско Грахово није доживјело ништа бољу судбину ни у време југословенске државе, када постаје засебна општина у југозападном дијелу Босне и Херцеговине, на граници са Хрватском, што је и данас. Након војне операције „Љето ’95“, коју су снаге Хрватске војске извеле против Војске Републике Српске у љето 1995, Босанско Грахово је ушло у састав Кантона 10 Федерације Босне и Херцеговине. Крајем 1995., када је потписан Дејтонски мировни споразум, општина Босанско Грахово је била готово потпуно напуштена. Једини Срби који су остали били су старије особе у изолованим, удаљеним селима. У Босанском Грахову је већина стамбених објеката уништена током рата и постала је ненасељена. Отприлике 4.300 од 8.300 бивших становника Босанског Грахова су били у Републици Српској (многи у Босанској Посавини), а остали у СР Југославији.